Alytaus viešasis transportas

**Alytaus [[viešasis transportas]]** – maršrutiniai mikroautobusai ir autobusai, kursuojantys Alytaus mieste ir užmiestyje. 12 maršrutų aptarnauja 5 autobusai ir 27 mikroautobusai.
## Istorija

Tarybiniais metais keleivius mieste vežė Alytaus ATĮ. Po nepriklausomybės atgavimo buvo atskirtas keleivių ir krovinių pervežimas bei įsteigta atskira įmone - Alytaus autobusų parkas. Įmonės būklė visą jos egzistavimo laikotarpį nuolat blogėjo. Miesto susisiekimas nuolat prastėjo: mažėjo autobusų, jie seno, retėjo kursavimo grafikas, mažėjo maršrutų skaičius. 1993 m. atsirado privatūs legalūs ir nelegalūs vežėjai miesto maršrutuose. Keleivius jie vežė dar senesniais nei autobusų parkas autobusais. 1998 m. pavasarį prasidėjo mikroautobusų bumas ir jau tų pačių metų rudenį autobusų parkas nebeatlaikė konkurencijos - smarkiai sumažino autobusų kursavimą. Tačiau paleido į miesto gatves savo mikroautobusus. Dėl prastos kontrolės (vairuotojai neišduodavo bilietų), jie irgi netrukus pasitraukė iš rinkos, neatlaikę konkurencijos. Nepagelbėjo pagerinti nei finansinės autobusų parko būklės, nei keleivių pervežimo kokybės ir 1998 m. gauta autobusų labdara iš Švedijos. Autobusai iki parko bankroto į miesto gatves išriedėdavo piko metu, o poilsio dienomis važiavo vos kelis kartus per dieną. Galiausiai 2002–2003 metais autobusų parkas nustojo aptarnauti miesto maršrutus. Nuo tada vienintelė viešojo transporto rūšis yra privačių įmonių mikroautobusai. Dėl mažėjančio keleivių skaičiaus mažėja ir mikroautobusų – 2007 m. pirmoje pusėje kursavo 72 mikroautobusai 15 maršrutų, 2011 m. – 49 mikroautobusai 10 maršrutų, o 2016 m. – 38 mikroautobusai 14 maršrutų. Nuo 2018 m. gruodžio 22 dienos, Alytaus miesto gyventojus ir miesto svečius važioja Kautros autobusai ir mikroautobusai, taip pat pasikeitė ir maršrutai.

2009 m. buvo įsigyta programa „Pikas“, padedanti sukurti optimalius tvarkaraščius. Ją įsidiegę dauguma Lietuvos didžiųjų miestų. Apie 2011 m. „Kautra“, nusipirkusi Alytaus autobusų parką, siūlė keleivius vežti savo autobusais, įvesti el. bilietą, tačiau pasiūlymas buvo atmestas valdžios, siekiant išsaugoti transporto kursavimo dažnumą ir smulkųjį verslą, kuris aptarnaudavo keleivius.

## Bilietai

Bilietai parduodami tik iš vairuotojo. Mėnesinių bilietų kaina - 25 €, galioja lengvatos. Pastebėtina, jog mokiniams suteikiama 80% lengvata mėnesiniam bilietui vietoj įprastų 50%. Kaina nuo 2015 m. lapkričio 1 d. – 0,60 €, galioja lengvatos. Nuo 2019 m. gegužės 1 d. bilieto kaina perkant iš vairuotojo, pasikeitė ir dabar bilietas kainuoja 0,70 €, bilietus įsigyjant el. būdu, kaina nesikeitė. 

## Maršrutai iki 2018-12-21
Kai maršruto trasa šiek tiek pakeista, kartais jis turi indeksą (maršrutai 13A, 14A, 20A), kartais atskirai nežymimas (kai kurie 4, 5, 6, 10 maršrutų reisai). Egzistuoja 4 maršrutas iki Užupių, jo bilieto kaina didesnė. Iš dalies miesto maršrutams galima priskirti ir maršrutus SB „Dzūkija“ – AB „Alytaus pieninė“ ir SB „Dzūkija“ – Parduotuvė „Banga“.

## Maršrutai nuo 2018-12-22

## Galerija


Image:Alytaus-mikroautobusai1.jpg|Įmonės "Binoro" 7-to maršruto mikroautobusas
Image:Alytaus-mikroautobusai2.jpg|UAB "Multivano" 14-to maršruto mikroautobusas
Image:Alytaus-mikroautobusai3.jpg|UAB "Multivano" 7-to maršruto mikroautobusas
Image:Alytaus-mikroautobusai4.jpg|A. Valūno įmonės 7-to maršruto mikroautobusas
Dabartinis Alytaus viešasis transportas

## Nuorodos

Viešojo transporto tvarkaraščiai